Tatakelakuan TD SYNNEX Prinsip Bersama Kita
Nota daripada Ketua Pegawai Eksekutif Kita Pada 1 September 2021, SYNNEX dan Tech Data bergabung, maka tertubuhnya TD SYNNEX, salah satu pengedar teknologi terbesar di dunia. Kita menyampaikan penyelesaian teknologi yang menarik kepada pasaran global yang dinamik. Berfokus untuk membawa kejayaan kepada rakan kongsi, pemegang saham dan antara satu sama lain, maka kami memastikan serta menerapkan standard tertinggi untuk membawa kecemerlangan setiap hari. Sebagai Ketua Pegawai Eksekutif, saya amat berbangga dengan warga kerja kita dan sebagai sebuah pasukan global kita mempunyai potensi yang hebat. Kedua-dua syarikat warisan kita saling melengkapi antara satu sama lain, membolehkan kita meraih manfaat daripada himpunan bakat, sumber, pelanggan, lokasi, vendor dan penyelesaian yang sangat luas. Perkara yang paling penting bagi kami adalah meraih manfaat daripada gabungan dua budaya yang hebat, kedua-duanya komited untuk menjalankan perniagaan dengan cara yang betul. Kami akan selaraskan dasar dan prosedur secara teliti dalam beberapa bulan akan datang untuk memastikan pengalaman pelanggan dan rakan sekerja adalah lancar. Kami ingin memastikan amalan terbaik diambil daripada kedua-dua syarikat warisan, dan ini pasti memerlukan kerjasama dan masa. Sementara itu, prinsip teras kita membimbing kita sebagai satu pasukan yang berpadu. Dokumen ini memperincikan prinsip teras yang terdapat dalam kedua-dua Tatakelakuan warisan kita yang akan membentuk asas Tatakelakuan berpadu sepenuhnya yang sedang dibangunkan. Prinsip ini terpakai untuk semua rakan sekerja, kontraktor, ahli lembaga pengarah dan rakan kongsi saluran kami. Sekiranya kita gagal mematuhi prinsip ini, kita akan mengambil tindakan segera untuk menangani dan membetulkan isu tersebut. Maka, kami minta setiap ahli komuniti kita untuk bersuara apabila melihat sesuatu yang tidak betul dengan menggunakan mana - mana pilihan pelaporan yang dikemukakan di bawah. Ingat, kami tidak bertolak ansur dengan tindakan balas dalam apa jua bentuk. Kami mahu anda bersuara sekiranya terdapat apa-apa kebimbangan, dan kami akan melindungi anda apabila anda melakukannya. Di TD SYNNEX, kita memperkasa rakan global untuk mencapai kecemerlangan dengan penggunaan teknologi. Kepercayaan adalah sebab kita berkembang maju, dan terpulang kepada kita untuk terus membangun kepercayaan tersebut dalam setiap interaksi kita. Terima kasih atas kepimpinan beretika anda. Saya sangat teruja untuk melihat pencapaian bersama kita. Pelaporan Kebimbangan Di TD SYNNEX, kita bersuara apabila kita menyaksikan salah laku atau tingkah laku yang melanggar undang-undang. Kita tahu bahawa dengan bersuara lebih awal, keadaan buruk boleh dihentikan sebelum keadaan menjadi lebih serius. Maka, kita mengamalkan komunikasi terbuka untuk mengurangkan risiko kepada syarikat, rakan sekerja, rakan niaga dan diri kita sendiri. Dan jika kita diminta untuk terlibat dalam suatu siasatan, kita bersikap terbuka dan jujur pada setiap masa. Sekiranya terdapat kebimbangan berkenaan pelanggaran prinsip-prinsip ini atau dasar lain, anda perlu melaporkannya segera. Anda boleh bercakap dengan pengurus anda, pasukan kepimpinan anda, HR, Jabatan Perundangan (Legal) atau Etika dan Pematuhan (Ethic s and Compliance). Sebagai alternatif, anda boleh kemukakan kebimbangan kepada Jawatankuasa Audit Lembaga kami atau melalui laman web atau talian penting Talian Etika (Ethics Line). Jika mahu, anda juga boleh melaporkan secara tanpa nama. Jika anda melaporkan secara tanpa nama, pastikan anda semak semula laman web atau talian penting Talian Etika (Ethics Line) dengan kerap untuk memberikan butiran lanjut seperti yang diperlukan. Anda dilindungi daripada sebarang jenis tindakan balas apabila anda bersuara dengan niat baik. Tiada toleransi untuk tindakan balas di TD SYNNEX. Jika anda percaya seseorang telah bertindak balas terhadap anda, anda mesti melaporkan perkara ini dengan segera. Sebarang tindakan balas merupakan sebab untuk dikenakan tindakan disiplin, termasuk penamatan perkhidmatan.
Prinsip Kita Kita Memimpin Dengan Integriti Pemimpin mempunyai tanggungjawab khusus di TD SYNNEX. Pemimpin ialah sumber penting untuk rakan sekerja melaporkan kebimbangan dan mesti menggalakkan persekitaran di mana semua orang berasa bebas untuk bersuara, tanpa rasa takut akan tindakan balas. Pemimpin kita mesti mendengar dengan teliti sebarang kebimbangan yang dilaporkan dan segera melaporkan dakwaan salah laku atau sebarang pelanggaran Tatakelakuan kepada jabatan Perundangan (Legal) atau Etika dan Pematuhan (Ethics and Compliance) kita untuk penyelesaian. Kita Mematuhi Dasar dan Undang-undang yang Berkaitan Kita mematuhi undang-undang di mana-mana sahaja kita menjalankan perniagaan, termasuk standard dan peraturan yang berkenaan tentang pembangunan produk dan perkhidmatan, peraturan import dan eksport, privasi data dan keperluan perlindungan, undang-undang antipakat dan persaingan serta keperluan Perundangan (Legal) lain. Selain keperluan perundangan (legal) ini, kita mematuhi dasar setempat dan global yang ditetapkan oleh perniagaan kita untuk memastikan pematuhan. Jika undang-undang setempat adalah lebih ketat daripada dasar ini, kita mematuhi undang-undang tempatan. Jika amalan perniagaan setempat bercanggah dengan dasar kita, kita mematuhi dasar kita. Kita dapatkan bimbingan apabila ragu-ragu tentang kewajaran sesuatu aktiviti. Komitmen ini perlu dipatuhi oleh semua warga kerja, dan sebarang pengecualian mesti mendapat kelulusan Lembaga Pengarah. Kami Menawarkan Tempat Kerja yang Selamat, Hormat dan Inklusif Kami berusaha untuk menjadi majikan pilihan di mana rakan sekerja boleh berkembang maju. Kami mempunyai dasar dan alat setempat untuk memastikan keselamatan rakan sekerja di tempat kerja dan kami menggalakkan rakan sekerja untuk bersuara sekiranya mereka mempunyai sebarang kebimbangan. Kami tidak bertolak ansur terhadap gangguan, buli atau diskriminasi dalam sebarang bentuk. Kami menilai kepelbagaian, dan mengutamakan perangkuman dalam kerja kita. Kami memupuk persekitaran yang boleh dipercayai dan terangkum di mana semua orang dialu-alukan. Kami mengambil langkah proaktif untuk memastikan rakan sekerja dan rakan kongsi perniagaan berasa selesa, dihargai dan diperkasakan. Kami Menilai Hak Asasi Manusia Kami mematuhi undang-undang pekerjaan di semua negara di mana kami beroperasi, termasuk peraturan gaji minimum, kerja lebih masa dan jam maksimum. Kami percaya bahawa pekerjaan mesti dipilih secara bebas, dan kami melarang pemerdagangan manusia, buruh paksa, terikat atau
tidak sukarela. Kami tidak akan bertolak ansur terhadap eksploitasi kanak-kanak atau pekerja kanak-kanak. Kami juga menghormati hak kebebasan berpersatuan seseorang. Rakan sekerja kita bebas untuk bergaul dengan sesiapa sahaja dipilih oleh mereka. Kita boleh membentuk kesatuan, jika dikehendaki, untuk berunding secara kolektif dan berkongsi idea atau masalah dengan pihak pengurusan. Kami tidak bertolak ansur dengan diskriminasi, gangguan atau tindakan balas terhadap sesiapa yang menggunakan haknya untuk menyertai kesatuan. Kami Menghormati Pemegang Saham dan Sumber kami Sebagai sebuah syarikat dagangan awam, kami mempunyai komitmen kepada pemegang saham kami untuk menjalankan perniagaan kami dengan cekap dan beretika. Kami menjangkakan rakan sekerja kami mematuhi undang-undang yang melarang perdagangan orang dalam. Kami tidak membenarkan pencurian atau pembaziran sumber syarikat. Kami tidak merampas sebarang peluang daripada syarikat kami yang dijumpai melalui kerja kami di TD SYNNEX. Kami tidak menyalahgunakan kedudukan kami untuk kepentingan peribadi, dan kami tidak bersaing dengan syarikat kami dalam apa cara sekalipun. Kami Memastikan Maklumat Persaingan Disulitkan Dalam kerja kami di TD SYNNEX, kami kadang kala mendapat akses kepada maklumat sulit. Maklumat ini boleh digunakan untuk perdagangan orang dalam atau untuk mengurangkan persaingan bebas dan adil dalam pasaran jika kita tidak berhati-hati. Apabila kita menemui maklumat sulit, kita mengambil langkah-langkah untuk merahsiakannya. Kita tidak membincangkannya di mana ia mungkin didengari, kami tidak mengabaikannya tanpa pengawasan, dan kita tidak sama sekali menyiarkan maklumat sulit di media sosial atau laman luaran. Kita tidak sama sekali berkongsi maklumat sulit dengan sesiapa di luar TD SYNNEX melainkan dibenarkan oleh pihak yang berkaitan atau dikehendaki oleh undang-undang. Kita Melaporkan dan Mengurus Konflik Kepentingan yang Berpotensi Kita harus bersikap terbuka dan telus tentang perkara-perkara yang boleh menghalang kita membuat keputusan demi kepentingan Tech Data. Walaupun kita tidak bertindak atas konflik yang berpotensi, persepsi semata-mata terhadap suatu konflik kepentingan boleh jadi berbahaya jika ia tidak didedahkan dan diuruskan dengan sewajarnya. Oleh sebab itu, kita secara proaktif mendedahkan apa-apa kepentingan kewangan, hubungan luar dan peluang luar yang mungkin kelihatan mempengaruhi pembuatan keputusan kita di tempat kerja. Hubungan peribadi dengan rakan sekerja juga mesti didedahkan jika mana-mana individu boleh memberi atau menerima layanan istimewa yang berkaitan dengan kerjaya individu lain. Gunakan modul Konflik Kepentingan interaktif kami untuk mewujudkan dan menghantar borang pendedahan bila diperlukan. Semasa bekerja dengan TD SYNNEX, kita tidak dibenarkan bekerja untuk mana-mana pesaing, pelanggan atau vendor.
Kita Adil dan Jujur dalam Setiap Interaksi Kita bersaing secara adil dan komited untuk bersikap jujur dan tepat pada setiap masa. Kita memastikan pendedahan kewangan kita lengkap, adil, betul, tepat pada masanya, dan dapat difahami. Kita tidak sama sekali mengubah atau salah nyata rekod kewangan, menyimpan transaksi "di luar buku", atau menggunakan transaksi palsu untuk menyembunyikan salah laku. Kita berjaya dengan menawarkan perkhidmatan yang hebat dan terma yang adil, dan kita tidak akan sama sekali menyembunyikan atau memalsukan maklumat untuk tujuan memanipulasi rakan kongsi perniagaan kami. Kita Tidak Bertolak Ansur dengan Rasuah atau Sogokan Undang-undang antirasuah, seperti Akta Amalan Rasuah Asing A.S. dan Akta Sogokan UK, terpakai di mana sahaja kita menjalankan perniagaan. Kita mematuhi undang-undang ini dengan tidak memberi atau menerima sebarang rasuah tanpa menghiraukan undang-undang atau adat setempat. Kita juga mungkin tidak mengupah pihak ketiga untuk melakukan sesuatu yang kita tidak boleh lakukan sendiri secara beretika atau sah. Komitmen ini mempengaruhi cara kita boleh memberi dan menerima hadiah sebagai sebuah organisasi. Kami tidak boleh memberi atau menerima hadiah atau hiburan bernilai tinggi yang boleh dianggap sebagai rasuah atau mewujudkan konflik kepentingan yang jelas. Malah hadiah yang bernilai lebih rendah boleh menjadi masalah jika diberikan kepada pegawai kerajaan tanpa semakan dan kelulusan yang sewajarnya. Hadiah kecil juga boleh menjadi masalah jika ia diberikan pada masa yang salah, seperti semasa proses pembidaan kompetitif. Kita tidak boleh memberi atau menerima apa-apa hadiah, perjalanan, jamuan atau acara yang mengharapkan, atau nampaknya mengharapkan, ganjaran perniagaan sebagai balasan. Oleh kerana hadiah dan hiburan perniagaan boleh menjadi rumit, kita mempunyai dasar dan prosedur khusus untuk membantu dalam syarikat warisan kita dan pejabat tempatan. Kita sedang mengusahakan dasar Hadiah dan Hiburan bersepadu untuk seluruh TD SYNNEX. Sementara itu, kita terus mematuhi dasar warisan kita dan mendapatkan kelulusan yang dikehendaki apabila diperlukan. Kita Menghormati Privasi Peribadi Kita menilai privasi rakan sekerja dan rakan kongsi perniagaan dengan mengambil langkah yang sewajarnya apabila mengumpul, menyimpan, menggunakan atau berkongsi data peribadi. Kita tidak mengumpul lebih banyak data daripada yang diperlukan untuk mencapai tujuan perniagaan kita, dan kita melupuskan data peribadi secara bertanggungjawab apabila ia tidak diperlukan lagi. Kita mematuhi dasar dan keperluan IT kita untuk memastikan data peribadi disimpan dengan selamat, dan kita mengambil berat untuk memastikan data peribadi hanya dikongsi dengan pihak yang dibenarkan menggunakan kaedah selamat. Kita mematuhi undang-undang privasi data yang terpakai di mana-mana sahaja kita menjalankan perniagaan dan menggunakan data peribadi dengan persetujuan yang diperlukan.
Kita Mengutamakan Keselamatan Siber Kita faham rakan kongsi perniagaan menjangkakan kita untuk bantu melindungi sistem dan aset IT mereka. Oleh sebab itu, kami mematuhi amalan terbaik keselamatan siber dan standard antarabangsa. Kita menggunakan teknologi dan proses terbaik dalam kelasnya untuk melindungi syarikat dan rakan kongsi perniagaan kita. Rakan sekerja dilatih dengan kerap untuk mematuhi dasar dan amalan terbaik kita berkenaan Privasi, Keselamatan Siber dan Penggunaan IT yang Boleh Diterima. Kami memiliki standard IT yang mantap untuk mengekalkan kerahsiaan, integriti dan ketersediaan maklumat. Kami merancang sistem IT untuk menyediakan penggunaan maklumat yang selamat dan terlindung, dan kami melanjutkan amalan terbaik ini kepada rakan kongsi yang menyokong kami. Kita hanya menggunakan sistem TD SYNNEX yang diluluskan semasa menjalankan perniagaan syarikat dan tidak sama sekali menggunakan peranti atau rangkaian syarikat untuk apa- apa yang menyalahi undang-undang atau tidak beretika. Walaupun kami terus berusaha mempertingkat langkah-langkah organisasi dan teknikal secara proaktif untuk mendahului ancaman yang muncul, kami juga bergantung pada kesedaran keselamatan setiap rakan sekerja untuk mencegah ancaman dan melindungi syarikat. Kita mengambil perhatian khusus apabila menghantar atau menerima e-mel untuk mencegah dan mengesan ancaman biasa yang boleh membawa kepada pelanggaran data. Jika kita mengesyaki e- mel pancingan data, kemungkinan pelanggaran data atau apa-apa ancaman siber, kita mesti memaklumkan Pusat Pertahanan Siber dengan segera yang akan bertindak sewajarnya. Kita Menyokong Persaingan Bebas dan Adil Kita mematuhi undang-undang antipakat dan persaingan di mana-mana sahaja kita menjalankan perniagaan, dan tidak sama sekali bersetuju dengan sebarang amalan yang boleh mengurangkan persaingan bebas atau membahayakan pengguna. Ini bermakna kita tidak sama sekali berbincang tentang pasaran, pelanggan, wilayah atau harga dengan pesaing kita atau terlibat dalam tingkah laku bersama terhadap pelanggan atau vendor. Dengan prinsip yang sama, kita tidak akan memudahkan atau membenarkan perkongsian tidak langsung maklumat kompetitif - seperti senarai pelanggan, harga, margin atau bida - antara pesaing. Kita tidak sama sekali menggunakan perhubungan kita di pasaran untuk mengekalkan atau menaikkan harga secara buatan, dan mengguna kuasa autonomi kita dalam penetapan harga jualan semula kita sendiri. Jika kita diminta untuk mengambil bahagian dalam mana-mana amalan yang boleh mengakibatkan pengurangan persaingan atau kerjasama antara pesaing, kita mesti melaporkan segera kepada jabatan Perundangan (Legal) untuk mendapatkan sokongan. Jika kita menerima maklumat sulit pesaing - walaupun secara tidak sengaja - kita padamkan maklumat tersebut, jelaskan kepada pengirim bahawa kita tidak boleh menerima maklumat tersebut pada masa hadapan dan memaklumkan jabatan Perundangan dengan segera untuk tindakan selanjutnya.
Kita Mempertanggungjawabkan Diri terhadap Prinsip Ini Tidak mematuhi semangat dan peraturan prinsip dan dasar kita boleh membahayakan syarikat. Kita masing-masing mesti mengikut prinsip ini dan mematuhi dasar syarikat. Kegagalan berbuat demikian boleh membawa kepada tindakan tatatertib, mungkin termasuk penamatan. Dalam keadaan yang sesuai, kami mungkin pertimbangkan tindakan perundangan (Legal) atau merujuk pihak berkuasa penguat kuasa undang-undang awam untuk kemungkinan pendakwaan. Dasar kita bukan pengganti kepada pertimbangan etika ahli komuniti kita. Kita berhenti apabila sesuatu kelihatan tidak betul dan dapatkan bimbingan daripada pasukan kepimpinan kita, jabatan HR, Perundangan (Legal) atau Etika dan Pematuhan (Ethics and Compliance). Dengan menjalankan perniagaan dengan cara yang betul, kita membina kepercayaan rakan kongsi saluran kita dengan setiap interaksi.